Alan Smith

Alan SmithEz konfunditu bere homonimo batzuekin. Ulsterreko Unibertsitateko Coleraineko atalean egoitza duen UNESCOren "Bakerako Heziketa" katedraduna da. 2010eko martxoan Euskal Herriak bizi duen gatazkari buruz publiko egin zen Bruselako Adierazpenaren sinatzaileen artean dago.

 Biografia 
Ikasketen alorrean orain irakasle den unibertsitate berean Zientzia eta Filosofia ikasi zituen. Hezkuntza eta giza eskubideen arloetan elkarte askotako kide edo aholkularia da Irlanda, Erresuma Batua eta AEBetan; UNESCO edo Munduko Bankuaren gai horiei buruzko zenbait batzorderekin ere kolaboratzen du eta INCORErenINCORE (International Conflict Research) NBEko Unibertsitateak eta Ulsterrekoak azken honetako Derryko campusean 1993an elkarrekin sortutako gatazken ikerketarako zentroa da; ikus bere webgunea.. bultzatzaileetakoa daSmithi buruzko informazio orokorra..

Aipatu erakundeek eta Ipar Irlandako Hezkuntza Sailak enkargatutako hamabost lanen arduraduna da eta hezkuntza, berdintasuna edota gatazkak bezalako gaiei buruzko artikulu eta lan ugariren egilea daSmithen ikerketa lanen zerrenda Unibertsitateko webgunean.. Irakasle lanak Irlandan eta Zimbabwen egin ditu.

 Euskal Herriaz 
Smith 2006an Euskal Herrira bisitaldia egiteko Juan José Ibarretxek gonbidatu zuen bakegintzaren alorreko adituen taldean egon zen; taldean Bruselako Adierazpena sinatu duen Andrea Bartoli zegoen, besteak beste. "Bakea eta Elkarbizitzarako Plana" deitu zen egitasmoaren erredakzioan kolaboratzeko eskatu zioten eta Smith, Pamela Aall (AEBetako USIPekoIkus Sheryl Brown. presidenteordea) eta Ipar Irlandako Giza eskubideen Batzordeko Ann Hoperekin batera berradiskidetzean giza eskubideek eta hezkuntza duten egitekoa jorratzen duen planaren atala aztertu zuten Albistea Ulsterreko Unibertsitateko UNESCO atalaren webgunean..

Euskal Herria, Bosnia-Herzegovina eta Ipar Irlandako gatazken ondorioen eta hezkuntzaren arteko harremanei buruz Europar Batasunak babestu duen ikerketa proiektu batean ere murgilduta dago.

 Erreferentziak 

 Ikus, gainera 
 UNESCO
 Bruselako Adierazpena
 Andrea Bartoli

 Kanpo estekak 
  Smith Ulsterreko Unibertsitateko webgunean.
  Smith Bruselako Adierazpenaren sinatzaileen artean.
  Smith hizlari CampusEngage webgunean.

Kategoria:Bruselako Adierazpenaren sinatzaileak
Kategoria:Irlandarrak